Zuma-kabinet grootste ter wêreld | Die Vryburger
Zuma-kabinet grootste ter wêreld
May 27, 2014 - Nuus - 6 comments
Die nuwe kabinet wat pres. Jacob Zuma saamgestel het, is waarskynlik die grootste kabinet van enige land ter wêreld, en word beskou as die swakste samestelling sedert die ANC die bewind oorgeneem het met bemiddeling van F W de Klerk.
Die kabinet bestaan nou uit 35 ministers en 'n vêrdere 37 adjunkministers, plus sy eie amp en dié van sy adjunk, Cyril Ramaphosa,
Dit bring die totaal van die kabinet op 'n reuse 74 te staan en is een van die grootstes ter wêreld terwyl dit slegs vir sowat 55 miljoen mense is.
Die grootste kabinet is die van Sri Lanka wat 67 ministers het. Suid-Afrika het egter met die uitvoerende gesag van sy kabinet, verby Sri Lanka gegaan as sy adjunkte ingereken word.
Die kabinetslede sal die belastingbetalers in die eerste jaar net meer as R130 miljoen kos, en die verwagting is dat pres. Zuma nie sal huiwer om die bedrag jaarliks aan te pas nie.
Mbuyiseni Ndlozi, 'n EFF-woordvoerder, sê die gemiddelde bedrag wat benewens hul salarisse bestee word op elke minister en adjunkminister vir hulle veiligheid, motors en huise, wat in Kaapstad en Pretoria is, beloop meer as R10 miljoen vir elkeen.
"Dit beteken byna R1 miljard sal bestee word op die nuwe kabinet, en dit voor enige taak deur die kabinetslede verrig is," het hy gesê.
Politieke analiste sê dit is merkwaardig dat Zuma hierdie keer probeer het om die verskeurdheid in eie geledere te probeer heel met die vergroting van die kabinet om elk van die alliansie vennote 'n possie te gee.
Daarmee beskerm hy homself, want daarmee maak hy van die posbekleërs sommer sy politieke beskermers, maar word die kabinet ook al hoe meer lomp en ondoeltreffend, terwyl behoorlike beheer al moeiliker word, het hy gesê.
6 thoughts on "Zuma-kabinet grootste ter wêreld"
Arnold May 27, 2014 at 10:34 am
Die Zuma toring van Babel.
Transvaal Burger May 27, 2014 at 12:16 pm
Kortbroek en Piet moes plek maak vir die lot.
Deon May 27, 2014 at 2:10 pm
Openbare beleid en – dienslewering om die algemene lewenskwaliteit van al die land se volkere en burgers te verhoog sal drasties toeneem, mits die 35 ministers en 37 adjunk-ministers, opgevoed is, vaardighede het in die spesialis-diensfunksies waaroor hul moet toesighou, breinkapasiteit het om die huidige tekortkominge te identifiseer, toekomstige behoeftes te antisipeer, en bevoegdheid het om te prioritiseer, hulpbronne te allokeer, respek toon vir privaatbesit, indiwiduele rekenpligtigheid vereis, begrip het vir die volkeregtelike behoefte aan volkselfbeskikking, noodsaaklikheid van persvryheid en vryheid van spraak, aanvaar mense het die reg om van die regering te verskil, die belangrikheid besef om binne die nasionale kredietwaardigheid en bekostigbaarheid te leef en om sensitief te bly teenoor die onafhanklikheid van die regsisteem. Enige hoop?
Paul Kruger May 27, 2014 at 11:48 pm
O ja Deon – daar is hoop. Juis danksy die feit dat die rower-bende die skroewe nou so begin aandraai, dryf hulle met elke verdere draai nog 'n paar Boere oor die rand wat net nie meer kans sien vir hierdie malheid nie. Wat nie kan emigreer nie, wat met die rug teen die muur staan…en wat besef dat die volgende skop, 'n doodskop kan beteken. Dit is diesulkes wat kort voor lank vir hierdie Kripvreter-skurke nog gaan wys dat nie alle Witmense in hierdie land van Kortbroekie, Pienk Frik en Pikswart se stoffasie is nie.
Deon May 28, 2014 at 6:39 am
Paul, jy is reg. En elke aksie lei tot 'n re-aksie. Maar na 20 jaar se ophopende lyding, moord, doodslag en verarming; gepaardgaande met die finale vervreemding – selfs van die 'useless idiots' (oud-NPs / onlangse DAs / 'Kortbroekie, Pienk Frik en Pikswart se VAG meelopers') wat beweer het dat hulle ons verteenwoordig – en die regering se regeer-onbevoegdheid, gaan die Volksgenote nou verenig ten spite van faksie-leiers.
Die crescendo van die Volksaksies in hierdie finale fase van 'n verenigde Volksburgery gaan soos 'n kernbom wees. Vryheid onstuitbaar.
Deon May 28, 2014 at 7:07 am
Paul, om die faksies, stem-partye, kerke, organisasies, ensomeer se weersprekende invloede te minimaliseer en Volkskonsensus te maksimeer, meen ek die VVK kan 'n Volks-Konsensus vir Selfbeskikkings-Plan fasiliteer deur gewone mense in 'n dinkskrum groep van so 12 bymekaar te kry deur willekeurige trekking (lootjies) vanuit geregistreerdes op die VVK om onverbonde (geen groepsbelange) te dink oor die pad vorentoe en konsensus riglyne in gewone taal nie meer as 5 getikte bladsye lank op te stel in 30 dae. Jy kan dan hulle plan bekend maak op die VVK se webblad waarna 'n 30 dae kommentaar periode gebied word aan Volksgenote, waarna jy asb die strategie kan verfyn gegrond op opbouende aanpassings en dan aan die Volk voorhou as Volkskonsensus. Die plan kan miskien wanneer die BA Volksraadslede verkiesing gehou word terselfdertyd ook 'n Volksreferendum oor die Plan hou. Dan het die stemgeregtigdes besluit oor hul verteenwoordigers, maar ook of hul die Konsensus Plan aanvaar of nie, vir uitvoering. Indien die Plan afgekeur word (wat ek betwyfel sal gebeur), moet die Volksraadslede 'n gewysigde plan voorhou wat die geidentifiseerde haakplekke / elemente negeer binne 90 dae na hul verkiesing. Kan dit help?
Gekwalifiseerde Loodgieter in die Pretoria/ Tshwane metro area, Geblokte afvoerpype, Geyser onderhoud en Solar Geyser herstelwerk of nuwe installasie, waterpyp lekkasies, nuwe toilet installasies, baddens ens. Skakel cls- Plumbers en of vra vir Steve by 079 024 6293 of 064 825 6837/ 064836 7853 of stuur n E-Pos aan c[email protected] vir n kwotasie.